Lukuaika noin 1 min

Valmet Automotive aikoo kertoa parin päivän päästä merkittävästä autotehtaan toimintaan vaikuttavasta asiasta.

Samalla Valmet Automotive aikoo ilmoittaa "huomattavan suuresta, uudesta rekrytointitarpeesta".

Uudenkaupungin autotehdas on vielä vaitonainen siitä, mikä itse uutinen on. Se luvataan kertoa keskiviikkona puolenpäivän jälkeen tiedotustilaisuudessa, jonka pitävät toimitusjohtaja Ilpo Korhonen sekä tuotantojohtaja Pasi Rannus ja henkilöstöjohtaja Tomi Salo.

Tätä nykyä Uudenkaupungin autotehtaalla valmistetaan Mercedes-Benzin A-sarjaa ja GLC-katumaasturia. Oheinen video on kuvattu autotehtaalla viime viikolla.